text: Útbyggingin verður liðug í november
text: #000001
text: Útbyggingin av Tórshavnar havn verður endaliga liðug í november.
text: #000002
text: Tað váttar havnarmeistarin, Andrias Vang.
text: #000003
text: Talan er um at yvirtaka arbeiðið í smáum, og Tórshavnar havn manglar at yvirtaka seinastu 70 metrarnar av nýggju Skansabryggjuni, ið byggifyritøkan J&K Petersen skal stoypa.
text: #000004
text: Restin av nýggja molanum er tikin í brúk. Eitt nú eru bingjurnar, ið plagdu at vera á innara molanum, fluttar út á nýggju Skansabryggjuna.
text: #000005
text: Tá ið Skansabryggjan er liðug, er Tórshavnar havn vaksin 96.000 fermetrar frá Havnarskrivstovuni og úteftir.
text: #000006
text: Játtanin til byggiverkætlanina er 535 milliónir. Av tí at flutningurin veksur støðugt, verður tørvur væntandi á at byggja meira út í framtíðini.
text: #000007
text: Upprunaliga var tíðarætlanin, at útbyggingin av Skansabryggjuni skuldi vera liðug í 2019. Men tá ið neyðugt var at skifta boltar í nýggju havnini, steðgaði arbeiðið upp.
text: #000008
text: Tórshavnar havn, nýggja havnarlagið í Havn
text: #000009
text: Útbyggingin av havnarlagnum verður endaliga liðug í november.
text: #000010
text: Ein tryggingartræta tók seg upp millum partarnar, sum elvdi til seinking í verkætlanini. Hetta kostaði byggifyritøkuni J&K Petersen nógv, og fyritøkan hevur eitt hall upp á umleið 45 milliónir krónur í sambandi við útbyggingina á havnarlagnum í Havn.
text: #000011